पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। आधुनिक तकनीक और संसाधन उपलब्ध होने के बावजूद आपदा आने पर आपस में सामंजस्य नहीं हो पाता। यही वजह है कि लोगों को तुरंत जो राहत मिलना चाहिए, वो नहीं मिल पाती। इसके लिए सबसे ज्यादा जरूरी है कि आपदा प्रबंधन नेटवर्किंग बनाई जाए।
यह बात आपदा प्रबंधन के मुख्य सलाहकार डॉ. राजेंद्र मिश्र ने शनिवार को आपदा जोखिम न्यूनीकरण पर आयोजित एक दिवसीय कार्यशाला में कही। पर्यावरण परिसर स्थित डिजास्टर मैनेजमेंट इंस्टीट्यूट में आपदा प्रबंधन संस्थान और यूनिसेफ द्वारा आयोजित कार्यशाला में शहर के विभिन्न संस्थाओं के प्रतिनिधियों ने भाग लिया। इस अवसर पर सामुदायिक आधारित आपदा जोखिम प्रबंधन पुस्तक का विमोचन किया गया। इस अवसर पर आपदा प्रबंधन संस्थान के संचालक डॉ. राकेश दुबे, उप संचालक जॉर्ज वीजे ने आपदा प्रबंधन पर प्रकाश डाला।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn